De bedste billige rejser - Lake Arrowhead - TripAdvisor\nBedste last minute-hoteltilbud i Lake Arrowhead, Californien\nBillig Rejse Lake Arrowhead\nPrisbesked: Hotelpriserne er under gennemsnittet i Lake Arrowhead. Gå ikke glip af disse tilbud!\nNr. 1 ud af 3 hoteller med bedste værdi for pengene i Lake Arrowhead\nNr. 2 ud af 3 hoteller med bedste værdi for pengene i Lake Arrowhead\nNr. 3 ud af 3 hoteller med bedste værdi for pengene i Lake Arrowhead\nNr. 4 ud af 3 hoteller med bedste værdi for pengene i Lake Arrowhead\nNr. 5 ud af 3 hoteller med bedste værdi for pengene i Lake Arrowhead\nNr. 6 ud af 3 hoteller med bedste værdi for pengene i Lake Arrowhead\nNr. 7 ud af 3 hoteller med bedste værdi for pengene i Lake Arrowhead\nAndre overnatningssteder i Lake Arrowhead\nNr. 2 af 8 Lake Arrowhead B&B’er og kroer\nNr. 5 af 8 Lake Arrowhead B&B’er og kroer\nNr. 6 af 8 Lake Arrowhead B&B’er og kroer\nNr. 7 af 8 Lake Arrowhead B&B’er og kroer


Tags Arkiv - Reader's World\nReader’s World starter 2018 med sin allerførste tag-leg nogensinde. New Years Book Tag. Samt lidt andet snak, sådan bare fordi Wuhuu, første blogindlæg i 2018. Jeg har siddet begravet op til ørene i eksamenslæsning, og dårlig samvittighed over ikke at få skrevet på bloggen. Men nyt år, nye tider. Jeg satser stærkt på at vende skuden til bloggens absolutte fordel i 2018. Allerførst lægger jeg ud med […]


Ovenfor: en klit slap ved Newborough Warren National Nature Reserve med en stor koloni af Marsh Helleborines.\nLignelsen af denne orkidé med dens mere eksotiske tropiske fætre tegner sig måske for den opfattelse, at dette er en af de smukkeste af vores europæiske orkideer. Blomsten vises i to farveformer.\nEpipactis palustris vokser til omkring 30 cm i højden. Den har 5 eller 6 skarpe, spidse blade, der beklæder stammen med yderligere smallere skovler blandt blomsterne. I modsætning til andre Epipactis- arter har denne plante meget attraktive og farvestrålende blomster, som enten er brunlilla eller cremegrønne. Basen på blomsternes læber er markeret med mørke lilla-til-røde vener, og de ydre kanter er noget 'frilly' i udseende.\nEpipactis palustris er udbredt i hele Storbritannien og Irland. I Wales, som er en af dens stærke stærke sider, er der nogle gode steder at se denne dejlige vilde blomst. To af de mest bemærkelsesværdige er Kenfig National Nature Reserve i South Wales og i North Wales, Newborough Warren National Nature Reserve i Anglesey, som ofte er tæppebelagt med Marsh Helleborines i juli.\nMarsh Helleborines findes også i mange europæiske lande, herunder Skandinavien, de baltiske stater, Slovenien, nordlige dele af Spanien og Portugal og så langt syd som det sydlige Italien og dele af Grækenland.\nDenne plante trives i levesteder, der normalt er nedsænket med vand om vinteren og opretholder høje fugtighedsniveauer om sommeren. Klitslacks er ofte hjemsted for store kolonier, ligesom hegn, der fodres med alkaliske kilder, der løber gennem kalksten - kridt er det andet vigtige element, der gør det muligt for Marsh Helleborine at blomstre.\nEt nærbillede af Marsh Helleborine afslører de mørke markeringer i bunden af blomsterlæben og den frilige natur af dens ydre kant.\nEpipactis palustris kommer i blomst i slutningen af juni og vedvarer indtil begyndelsen af august.\nPrøverne ovenfor blev fotograferet i Newborough Warren National Nature Reserve, Anglesey, i juli.\nDen bleg cremegrønne form af Epipactis palustris . Denne farve er mindre almindelig i de fleste dele af Storbritannien, hvor den forekommer blandt kolonier af de brun-lilla blomster.\nEpipactis palustris var. ochroleuca er lys cremegrøn og mangler brune og lilla pigmenter, skønt hypokilen stadig har lilla vener; skønt det ikke er udbredt, hvor det sker, kan det være i stort antal.\nEpipactis palustris var. albiflora svarer til Epipactis palustris var. ochroleuca men mangler den lilla vene på hypochilen.


Specialister i hotelrengøring har værdifuldt samarbejde med Hvidovre Kommune - Hvidovre Kommune\nSpecialised har specialiseret sig i hotelrengøring af høj kvalitet og har haft et godt samarbejde med Hvidovre Kommune om at finde nye medarbejdere.\nI april 2017 overtog Jan Rye Hougaard, Jacob Witthaus og Per Lange Jørgensen virksomheden Specialised, der er specialiseret i hotelrengøring. Det gjorde de med en vision om at skabe både en økonomisk sund og social ansvarlig virksomhed, hvor fairplay og kompromisløs kvalitet er i højsædet ikke kun i forhold til kunderne, men også medarbejderne.\n”Rengøringsbranchen har et lidt blakket ry og har ofte problemer med høj medarbejderomsætning. Vi har en ambition om at skabe en virksomhed, der leverer den ypperste kvalitet til kunderne, samtidig med at vi tager et socialt ansvar og har glade medarbejdere,” siger direktør Jan Rye Hougaard.\nSom en del af virksomhedens sociale profil, startede Specialised i juni 2017 et samarbejde med Hvidovre Kommune, hvor de hjælper ledige i job. Det gør de med et specialudviklet trainee-forløb, hvor ledige hjælpes, uddannes og gøres klar til det danske arbejdsmarked. Tilbuddet blev startet op i juni 2017, men der har allerede været et tocifret antal kursister igennem forløbet, og mere end en håndfuld har fået tilbudt fast arbejde efter forløbet.\nTraineeforløbet er på mange måder en succeshistorie, som alle vinder på. Specialised får som virksomhed de medarbejdere, de har brug for, og virksomheden har ansat flere, som de er blevet utroligt glade for. For kommunen er det af stor værdi at have en virksomhed, der bidrager socialt. For de nye medarbejdere er traineeordningen en god måde at komme i gang igen. En af dem er Michael Donstrup Pedersen, der efter seks måneder som ledig fik tilbudt traineeforløbet og som efterfølgende er blevet fastansat i Specialised.\n”Jeg kan godt lide at arbejde hos Specialised. Jeg føler, de tager sig tid til mig som medarbejder og at jeg er værdsat som medarbejder. De gode kollegaer betyder alt og så er det dejligt at have noget at stå op til om morgenen. Jeg går glad på arbejde og går glad hjem igen,” siger Michael Donstrup Pedersen.\nSpecialised har i forbindelse med overtagelsen og driften af virksomheden fået sparring af vækstkonsulent Klaus Bo Rasmussen fra Væksthus Hovedstadsregionen til at strukturere og planlægge den fortsatte vækst. Hvidovre Kommune arbejder tæt sammen med Væksthus Hovedstadsregionen om at understøtte virksomhederne i Hvidovre kommune.\nHar du også en virksomhed med ambitioner om vækst, kan du kontakte erhvervskonsulent Karen Brehm Sørensen på kas@hvidovre.dk.


Frederiksberg-børn fortæller (4-12 år) | Biblioteket Frederiksberg - fkb.dk\nFrederiksberg-børn fortæller (4-12 år)\n"Det er mystiske dage for tiden. Der er intet der er som det plejer...", sådan starter et af Jakob Martin Strids rim i Min mormors gebis, og det beskriver på fineste vis, hvordan alt - en ellers helt almindelig onsdag i marts - pludselig blev vendt på hovedet for os alle sammen!\nDet er også et godt eksempel på, hvordan børnelitteraturen kan bruges til at bearbejde de følelser, der opstår, når vi ikke længere kan fortsætte vores normale hverdag og det liv vi plejede at leve med venner, familie, børnehave og skole. Lige netop nu, kan børnelitteraturen være det frirum, der er brug for, hvor vi får lov til at drømme os væk til et andet sted, hvor fantasien har frit spil.\nFrederiksberg-børn fortæller inviterer gennem leg med børnelitteraturen alle børn ind i fantasiens verden, hvor intet er umuligt og alt er tilladt! Børnene skaber selv deres egne fortællinger, og når de deles med biblioteket, bliver de en del af en stor samlet fortælling, når Frederiksberg-børn fortæller får premiere i lydbrøndene på Solbjerg Plads, når vi igen kan forsamles.\nDu deltager i Frederiksberg-børn fortæller ved at at lege dig igennem en af de tre aktiviteter i Leg med litteratur, som vi har skruet sammen til dig. I hver leg inviteres du ind i en fortælling, som du selv skal fortælle slutningen på. Den sender du til os på fortael@frederiksberg.dk, og så giver vi dig besked, når vi ved hvornår din fortælling kan høres i lydbrøndene på Solbjerg Plads. Se mere om hvordan du deltager her.\nVi håber du vil være med til at skrive en ny fortælling, så hverdagen får vinger og vi kan tage på en rejse ind i fantasiens verden sammen!\nFrederiksberg-børn fortæller - din fortælling, vores historie!


Vi kommer ikke uden om oplevelsesøkonomi | Salget.net\n0 kommentarer 1 anbefalinger Vi kommer ikke uden om oplevelsesøkonomi\nAf Janne Krogsbøll, I temaerne: oplevelser, oplevelsesøkonomi Oplevelsesøkonomi er et marked, der de seneste år er eksploderet, simpelthen fordi vi som forbrugere er villige til at betale et langt højere beløb for forkælelse og serviceydelser i kombination med oplevelser...\nTag fx webshoppen, der tilbyder kunden selv at designe sine egne Nike sko. Build-a-Bear butikkerne hvor børnene selv bygger deres egen bamse til en langt højere pris, end hvad man ellers kan få en bamse for. Smykkebutikken Zarah Voigt, der har dekoreret butikken i stil med smykkerne og serverer portvin, mens man kigger montrerne igennem. Banken der rådgiver kunderne henover et spil bordfodbold. Agent Provocateur (eksklusivt lingerie), der har dekoreret butikken, som var det et boudoir og har klædt personalet på i uniform, i samme stil som deres lingeri… Service koblet sammen med en historie og en helhedsoplevelse gør, at kunden får den rette følelse i forbindelse med købet og skaber en loyalitet ud over det normale. Hvilket firma, mener du, gør det bedst indenfor oplevelsesøkonomi i dag?\nkarriere salgskanaler job salg uddannelse kommunikation salg telesalg ledelse salgsledelse salgskanaler markedsføring sociale medier karriere marketing strategi KAM salgsledelse salg netværk flere temaer Anbefalet af


»Problemet med tilfredshedsmålinger er imidlertid, at de kræver et nærmere kendskab til, hvordan man spørger folk, og hvordan man har til hensigt at bruge resultaterne.«\nMandag d. 16. januar 2017, kl. 11.00\nAf Jens Bonke, lic.polit. og adj. professor\nDer er stigende opmærksomhed på tilfredshed, når det gælder om at vurdere, hvor godt mennesker har det. Det gælder både på den store scene og i det små og mere lokale, hvor tilfredshedsmålinger er blevet et barometer for, hvor godt man gør det.\nPå den store scene tog OECD i 2009 og FN i 2011 initiativ til, at alle lande skulle måle befolkningens tilfredshed med livet i almindelighed, eller happiness/velfærd som det også kaldes. Formålet var at få en pendant til de økonomiske opgørelser af velstand målt som bruttonationalindkomst. Alene det, at flere undersøgelser havde vist, at velstanden i en række lande var steget år efter år, mens velfærden var forblevet uændret samtidig med, at folks velfærd heller ikke steg i takt med deres indkomst, hvis andres indkomster også steg, havde skubbet på denne udvikling.\nI Danmark førte FN- og OECD-initiativet til, at Danmarks Statistik gennemførte den formentlig hidtil største dataindsamling med 40.000 interview med danskere om tilfredshed med livet i almindelighed og med en række forhold i livet – arbejdet, familien, sociale relationer, helbredet, osv.\nFormålet var at kunne sammenligne forskellige gruppers tilfredshed for herved at kunne tilrettelægge mere hensigtsmæssige politikker både nationalt og kommunalt. I kommunerne bruges »værktøjet« da også bl.a. til at foretage sammenligninger med andre kommuner gennem benchmarking.\nPå det seneste er tilfredshedsmålinger også brugt til at sammenligne plejehjem, skoler, hospitaler osv., uden at det altid gøres efter hensigten med sådanne målinger.\nNår f.eks. beboerne på et plejehjem giver en bedre vurdering end beboerne på et andet plejehjem, er det ofte forsidestof, og især hvis et privat plejehjem scorer højere end et offentligt. Det kalder straks på mere privatisering, er den hurtige konklusion.\nProblemet med tilfredshedsmålinger er imidlertid, at de kræver et nærmere kendskab til, hvordan man spørger folk, og hvordan man har til hensigt at bruge resultaterne. Det skal være meningsfuldt for de pågældende at deltage, der må ikke være nogen ideologisk eller politisk undertone, og deltagerne skal kunne svare uden at tage hensyn til, hvad svarene bliver brugt til.\nHvis bestemte svar forventes at være mere (u)fordelagtige for den enkelte at afgive end andre svar, skal de ikke stilles, og hvis de ikke er anonyme, er det også et problem, ikke mindst hvis der er tale om undersøgelser på mindre steder.\nSamtidig skal tilfredshedsmålinger selvfølgelig ikke bruges til alene at lade resultaterne afgøre om en skole, en institution, et hospital eller en virksomhed skal foretrækkes frem for en anden, da også mere objektive kriterier må indgå. Får medicinkrævende beboere den medicin, de skal have, foretages behandlinger fagligt bedst muligt, er produkterne af den krævede kvalitet, osv.?\nAf denne grund holdes den subjektive tilfredshed blandt danskere i den nævnte nationale undersøgelse også op mod en række objektive kriterier – indkomst, sociale forhold, sygdom osv. – netop for at sikre, at den målte velfærd bliver et supplement til opgørelser af velstanden i samfundet.\nDet bør selvfølgelig også gælde for de »lokale« målinger af tilfredshed, som kommuner og virksomheder foretager i stadigt større omfang. De skal heller ikke ses uden at inddrage andre mere objektive forhold, men så er de til gengæld nyttige i en politisk sammenhæng.\nMidaldrende mennesker er mest ulykkelige


Så er der sat strøm på Læsø | TV2 Nord\nSå er der sat strøm på Læsø\nEfter flere tidligere strømafbrydelser får Læsø ny et nyt og langt stærkere strømkabel til øen.\n23. nov 2011, kl. 09:57\nBeboerne på Læsø kan gå vinteren i møde i tryg forvisning om, at øens elforsyning, der flere gange tidligere har været afbrudt, nu bliver mere sikker.\nI dag sættes der strøm på et nyt elkabel mellem Lyngså syd for Sæby på fastlandet og til Vanggård syd for Vesterø Havn på Læsø. Det 21 km lange 60 kilovolt søkabel erstatter et gammelt 20 kilovolt kabel fra 1965.\n- Vi havde planlagt at sætte det nye kabel i drift i september, men vejret har drillet os, så det er blevet et par måneder forsinket, siger projektleder på kablet, Poul Erik Pedersen fra Energinet.dk.\nDe står sammen med ESV Net og Læsø Elforsyning står bag det nye elkabel. Selvom det nye kabel også skal drives som et 20 kilovolt kabel, så vil det med sine ekstra 40 kilovolt være klar til for eksempel fremtidig udbygning af vindkraft eller etablering af nye erhvervsvirksomheder på øen.\n- Det nye kabel er spulet ned i havbunden, hvor det ligger godt beskyttet mod fiskeredskaber og ankre.\n- Netop skader på søkablet betød, at øen fik afbrudt strømmen to gange i henholdsvis 2009 og 2010, siger Poul Erik Pedersen.\nFor yderligere at sikre elforsyningen til Læsø, vil det gamle kabel stadig blive brugt til at transportere en del af strømmen til øen.\n- Når vi har spænding på begge kabler samtidig, kan vi hurtigt lægge al transporten over på det ene kabel, hvis der sker en fejl på det andet kabel, siger Poul Erik Pedersen.


Gemalen fyldte år og skulle igen have en kage med på arbejdet. Traditionen tro skulle det være en logokage. Han nåede lige at få et nyt arbejdsområde som gjorde at vi ikke skulle lave samme kage som sidste år.\nIndsendt af Astrid Iversen kl. 21.28 1 kommentar:\nAtter gang i bageriet hos den syge kagedame\nJa, det er ved at være længe siden der har været noget aktivitet på bloggen. Jeg blev gravid og træt for dernæst at blive mor. Kagebageriet blev sat lidt i bero men nu er der atter gang i det.\nFørst var der et par kager som aldrig kom på bloggen og de gik lidt i glemmebogen. Men de fortjener da en plads på bloggen. Så her er de.\nMin nevø skulle have venner på besøg til fødselsdag og Batman var temaet.\nMin anden nevø skulle også fejre sin 3 års fødselsdag med børnehaven. Og han eeeelsker biler. Så derfor skulle hana have en bilkage.\nIndsendt af Astrid Iversen kl. 21.21 Ingen kommentarer:\nEtiketter: Batmankage, Bilkage, Fødselsdagskager


- Mit store mål er deltagelse ved OL\nSagt af 16-årige Thejs Nijhuis, der for halvandet år siden flyttede til gården Borrisminde lidt uden for Sparkær. Læs hans beretning fra Sparkær IF's klubblad, der netop er udkommet:\nHar man fulgt med på sportssiderne, især i Skive Folkeblad, vil man vide, at vi i Sparkær er blevet beriget med et løbetalent ud over det sædvanlige. For ca. 1½ år siden flyttede 16-årige Thijs Nijhuis med sin familie til gården ”Borrisminde” på Sandbækvej lidt uden for Sparkær, og vi vil gerne præsentere den unge mand for Sparkær Idræts læsere.\nThijs var kun 2 mdr. gammel, da familien i 1992 flyttede fra Holland til Danmark og slog sig ned på en gård i nærheden af Kjeldbjerg. Her voksede han op uden at tænke på løbesko og DM-titler. Han startede som så mange andre med at spille fodbold indtil foråret 2004.\n- Da fik en af mine gode venner mig overtalt til at tage med til atletik i Stoholm, og her fandt jeg ud af, at jeg rigtig godt kunne lide at løbe, fortæller Thijs Nihuis til Deres udsendte på årets første forårssøndag den 15. marts.\nSenere på måneden fangede vi den travle unge mand til en fotografering en tirsdag aften hjemme på Sandbækvej. Her har Thijs taget et par af de omring 100 medaljer, der allerede er fundet plads til i skabet på værelset sammen med masser af pokaler, om halsen.\nAllerede året efter gik turen videre til Skive, hvor Skive Atletik og Motion blev hans nye klub. Her blev træningen intensiveret til 3-4 gange om ugen, og den dosis er nu oppe på 7 ugentlige træninger.\nDet er dog lysten, der driver værket for den uge løber, der er i gang med 1.g på Skive Gymnasiums naturvidenskabelige linie. Hvad det skal føre til, har han ikke besluttet endnu. Derimod er talen mere klar, når spørgsmålet drejer sig om de sportslige ambitioner.\n- Ja, det skal da ikke være nogen hemmelighed, at mit store mål er OL på et eller andet tidspunkt, enten i 5.000 m, 10.000 m og måske på et senere tidspunkt maraton, men nu må vi se, hvad tiden bringer, lyder det snusfornuftigt fra den talentfulde løber.\nHan har da også noget at have ambitionerne i, for der er allerede flere mesterskaber i hus i ungdomsårene. Aktuelt sidder han på 4 DM-titler –1500 og 3000 m ved DM indendørs i Skive i februar, DM i 4 km Cross i starten af marts og senest 10 km landevej den 22. marts i Århus i en suveræn tid på 32.11, 2½ minut foran nr. to.\nNår dette blad er på gaden, har den unge mand forladt det svingende danske forårsvejr og er draget til Algarve-kysten i Portugal sammen andre løbere fra Skive AM, der ligesom Thijs er en del af Team Danmarks trup i aldersgruppen. Træningsopholdet varer fra 30. marts og 16 dage frem, og her bliver de unge løbere blandt andet coachet af den tidligere verdensløber Wilson Kipketer.\n- Jeg glæder mig helt vildt til at komme derned, ikke mindst til igen at blive trænet af Kipketer, som vi også stiftede bekendtskab med under et tilsvarende træningsophold sidste år, fortæller Thijs en lille uges tid før afrejsen.\nDer bliver dog også tid til andet end løb på konkurrenceplan. I 2008 mødte vi Thijs til Kalkbrænderløb i Mønsted, hvor han i år har lovet at stille op for ”De røde djævle” fra Sparkær, der så helt sikkert vil byde sig til i holdkonkurrencen. Og på spørgsmålet, om han stiller op til årets Fjends-Løb den 12. maj er er der ingen slinger i valsen:\n- Ja, jeg kommer helt sikkert, med mindre jeg da bliver skadet, og jeg vil også lokke nogle af mine løbekammerater fra Skive AM med til Sparkær, er meldingen fra Thijs, der kender ruten godt efter mange træningsture i Bakkely. - Og måske, jeg også løber med, lyder det fra farmand, der efter en lang arbejdsdag i staldene lige skal have de sidste nyheder fra Holland i sofaen.\nDet glæder vi os så til og til at følge den unge løbers videre færd på diverse atletikarenaer i Danmark og helt sikkert også i udlandet.\nLagt på nettet 09.04.2009 (10:45)


Ældre kan fritages for selvbetjening – Rødovre Lokal Nyt\n15. mar 2012, 09:36 - Sidst redigeret 15. mar 2012, 08:39\nÆldre kan fritages for selvbetjening\nKaren Hækkerup forsikrer SeniorRådet om, at ældre godt kan fritages for reglerne om selvbetjening og digital post. Foto: Brian Poulsen (Arkiv)\nIT Hvordan hjælpes de ældre borgere, når posten digitaliseres, spørger SeniorRådet.\n“Når kommuner og stat i løbet af nogle år helt overgår til elektronisk post, vil ældre borgere også have et stort problem, når der ikke mere sendes breve ud pr. post. Kørekort, pas, sygesikringsbevis, skift af læge m.m. skal ske elektronisk.”\n“Med alt det der skal ske elektronisk vil vi som SeniorRåd høre, hvad man fra Statens side vil foretage sig for at sikre, at de ældre borgere, som ikke kan eller har økonomi, til at få oplysninger via Nem ID eller borger.dk, fortsat kan følge med i de oplysninger, der vil være omkring folkepension, boligydelser og andet som har betydning for dem.”\nSådan spurgte Rødovre SeniorRåd i et åbent brev, her i Lokal Nyt, før jul ministrene Karen Hækkerup og Morten Østergaard.\nSeniorRådet er bange for, at mange ældre vil blive hægtet af på grund af digitaliseringen.\n“Det er vigtigt at slå fast, at myndighederne skal sikre, at forudsætningerne for borgernes brug er til stede gennem brugervenlige og tilgængelige løsninger,” understreger Karen Hækkerup på vegne af Digitaliseringsstyrelsen.\n“For de borgere, som ikke har mulighed for at tilegne sig It-kompetencer, vil det være muligt at blive undtaget for reglerne om selvbetjening og digital post,” understreger ministeren, der har iværksat initiativer, der har fokus på at hjælpe bl.a. ældre, der ikke er i stand til at betjene digitale løsninger.\nI SeniorRådet ærgrer Ruth Mørch sig over, at borgere over 75 år ikke tilgodeses mere.\n“Vi er nu i dialog med borgerservice, om hvordan vi bedst hjælper vores ældre borgere, som ikke har digital adgang,” siger Ruth Mørch.


Finde- & Opgavebøger | Dansk Centralbibliotek for Sydslesvig\nFind alle flunkerbøgerne her\nFlere Findebøger og Myldrebøger\nHar I allerede været på opdagelse efter alle Flunkerne og fundet Holger utallige gange\n- ja, så er her nogle forslag til andre sjove kig-og-find-bøger\nTør du kæmpe dig vej gennem spændende labyrinter?\nGåder og billedgåder\nLyst til at løse gåder? Billeder kan også være gådefulde. Kig med her.\nKan du løse skøre opgaver, eller er du god til at finde fejl? Prøv lykken.


Dreams Suites Golf Resort & Spa Cabo San Lucas - Sammenlign Hotelpriser Los Cabos\nBillige Hoteller > Hoteller efter land > Hoteller i Mexico > Hoteller i Los Cabos > Dreams Suites Golf Resort & Spa Cabo San Lucas\nDreams Suites Golf Resort & Spa Cabo San LucasCarretera Transpeninsular Km 18.5, Los Cabos, Mexico Vis kort\nDreams Suites Golf Resort & Spa Cabo San Lucas: Find foto, anmeldelser, information, udstyr og sammenlign priser for 5 stjerner i Los Cabos, Mexico.\nDreams Suites Golf Resort & Spa Cabo San Lucas som ligger ud til stranden har jacuzzi og udendørs tennisbaner.Feriestedet byder på mange faciliteter, inklusiv helpension, minigolf og spa- & wellnesscenteret. Det har tilmed 24 timers roomservice, børnebassin og fitnesscenter. Feriestedets flersprogede personale vil med glæde hjælpe med lokal information når Los Cabos skal besøges.De rummelige værelser på Dreams Suites Golf Resort & Spa Cabo San Lucas har klipklappere, køleskab og minibar. Alle værelser inkluderer eget badeværelse samt en badekåbe og toiletartikler.Feriestedets on-site bar har et omfangsrigt drinkskort og italiensk, japansk og asiatisk cuisine kan nydes i restauranten. Morgenmad serveres alle dage på feriestedets restaurant.Los Cabos Internationale Lufthavn er mindre end 25 minutter i bil fra feriestedet. Den venlige stab vil være behjælpelig med at bestille udflugter og sightseeing i løbet af hele dit ophold i Los Cabos.\nGenerelRoomservice, Restaurant, Aircondition, Minibar, Køleskab, Kabel-/satellit-tv, Hårtørrer, Tv, Dvd-afspiller, Brusebad, En suite, Privat badeværelseTjenesterForretningscenter, Concierge, Elevator, Døgnåben reception, Renseri, Børnepasning, Konferenceværelse(-r), Valutaveksling, Flersproget personale, Sikkerhedsboks, Vækning, Mødelokaler, Vaskeservice, Butikker, Kopimaskine, Opbevaring af bagage, Butikker på hotellet, VaskeriAktiviteterFitnesscenter, Svømmebassin, Turistservice, Massage/Skønhedssalon, Tennisbaner, Golfbaner, Bad/badekar, Have, Vandaktiviteter, Legeplads, Jacuzzi, Massage, Spa & wellness-centerParkeringTransport til/fra lufthavnAndenVandscooter, Karaoke, Natklubber, Dart, Minigolf, Ridning, Vandski, Salon, Badekåber, Privat toilet, Børnebassin, Souvenir/gavebutik\nBrugere, som kiggede på Dreams Suites Golf Resort & Spa Cabo San Lucas kiggede også på disse 5 stjerner Los Cabos hoteller:\nGenerel vurdering: 8.34/10Rengøring: 9.01/10Service: 9.04/10Udstyr: 8.45/10Beliggenhed: 8.13/10Mad: 8.3/10Værelser: 9.08/10baseret på 3988 anmeldelser\nNærmeste hotellerCondominios El Dorado II


BI-specialist til Nationalmuseets økonomifunktion - Organisationen Danske Museer - ODM\nBI-specialist til Nationalmuseets økonomifunktion\nNationalmuseets økonomienhed søger en faglig dygtig Business Intelligence analytiker, som kan indgå i museets data- og analysenetværk og være en nøglemedarbejder i udviklingen af museets databeredskab, som dels fokuserer på museets gæster og kommercielle performance, og dels på udviklingen af generelle KPI-nøgletal og økonomisk ledelsesrapportering. Stillingen ønskes besat 1. september 2022 eller snarest derefter.\nØkonomienheden består af 12 medarbejdere, og har ansvaret for den samlede økonomistyring på Nationalmuseet, som ud over den statslige bevillingsstyring i stadig højere grad retter sig mod det kommercielle marked, hvilket stiller nye krav til museets data- og rapporteringsbehov. Du vil referere til museets økonomichef, men vil som en nøglemedarbejder i data- og analysenetværket have kontakter på tværs af hele museet.\nDer er tale om et alsidigt job, der stiller store krav til forretningsforståelse, indsigt i datamodeller og lysten til at lykkes sammen med andre.\nNationalmuseet er i gang med en opbygning af rapportbatteri i Power BI, der primært kan understøtte museets kommercielle forretning, men også sikre standardiseret ledelsesrapportering for den øvrige del af museet, og din rolle vil være at kunne omsætte organisationens databehov til konkrete løsninger og til at kunne levere analyser mv. på baggrund af din indsigt i de tilgængelige data.\nSom BI-specialist vil det være din opgave at:\nKlargøre data fra forskellige datakilder, dvs. udtage data fra forskellige databaser (kassesystemer, publikumstællere, økonomisystemet mv.) og sikre at de er kompatible og kan kobles sammen med andre data fra andre datakilder\nModellering af data, dvs. etablering af relationer mellem de enkelte kildedata og definition af konkrete KPI-nøgletal, som der skal måles på i rapporterne\nVisualisering og opsætning af data i dashboard, rapporter mv.\nUd over ovenstående udviklingsopgaver, vil du også have ansvaret for vedligeholdelsen af de eksisterende modeller og rapporter og løbende support af de brugere, der anvender rapporterne.\nSom medlem af museets datanetværk forventes du at bidrage aktivt til den langsigtede planlægning af museets dataarbejde og strukturering af porteføljen af dataprojekter, der skal etableres i regi af netværket, herunder de mere museale data som publikumsdata, brugerundersøgelser, forskningsdata mv.\nDerudover vil den rette profil også kunne bidrage til økonomienhedens øvrige indsatser i forhold til digitalisering og automatisering af arbejdsgange og processer.\nDu har en relevant videregående uddannelse f.eks som civilingeniør samt erfaring med udvikling af ledelsesinformation fra en større offentlig eller privat organisation.\nHar erfaring med udvikling og hosting af rapporter på Power BI platformen, herunder PBI Desktop, PBI Online og PBI Report Server\nHar indgående kendskab til SQL, DAX og Power Query\nEr struktureret, systemstærk og arbejder hjemmevant i Excel\nHar erfaring med at udtrække relevant data fra store databaser på en effektiv måde\nHar god forståelse og erfaring inden for ETL og Tabular Modelling\nHar et stort visuelt ordforråd, med øje for præsentation af data på en letforståelig, tilgængelig og overskuelig måde\nEr serviceminded og i stand til at omsætte forretningens ønsker og behov til konkrete rapporteringsløsninger\nEr selvstændig og proaktiv i opgavevaretagelsen\nSkriftlig ansøgning sendes via vores elektroniske rekrutteringssystem på Nationalmuseets hjemmeside www.natmus.dk/job. og skal være os i hænde senest fredag den 17. juni 2022. Samtalerne forventes afholdt i uge 25.